Hypothesis
Hypothesis (-is, f.) (Graece ὑπόθεσις 'fundamentum; argumentum; consilium') est proposita phaenomeni? explanatio. Plato in Menone quadam locutione utitur quae est "ἐξ ὑποθέσεως αὐτὸ σκοπεῖσθαι" ('ex hypothesi id speculari'); more geometrico examinat virtutem, utrum docendo an alio modo habeatur. Isaacus Newtonus de hypothesibus scripsit: Rationem vero harum gravitatis proprietatum ex phænomenis nondum potui deducere, & hypotheses non fingo. Quicquid enim ex phænomenis non deducitur, hypothesis vocanda est; & hypotheses seu metaphysicæ, seu physicæ, seu qualitatum occultarum, seu mechanicæ, in philosophia experimentali locum non habent.